**Министерство на финансите**

**Дирекция „Държавни помощи и реален сектор“**

**№ 02/2015**

**за периода от 01.08 до 31.08.2015 г.**

Информационен електронен бюлетин[[1]](#footnote-1)

издание за държавните помощи в Европейския съюз и Република България

|  |  |
| --- | --- |
| **Европейския съюз****Публикувани нови или изменени съществуващи нормативни актове на Европейския съюз за държавните помощи**Няма нови публикувани нормативни актове на Европейския съюз за държавните помощи.**Действащите към момента нормативни актове могат да бъдат намерени на следните сайтове:** **Официален сайт на ГД “ Конкуренция“ [[2]](#footnote-2):** **Официален сайт на Дирекция „Държавни помощи и реален сектор“, Министерство на финансите[[3]](#footnote-3).** **Публични консултации по проекти на актове на Европейския съюз за държавните помощи**Няма нови публикувани консултации по проекти на актове на Европейския съюз за държавните помощи.**Интересни решения на Европейската комисия** В този период няма публикувани нови решения на Европейската комисия, тъй като през месец август службите на Комисията са в отпуск.**Отговори на Европейската комисия в интерпретационната платформа за въпроси и отговори ECN-ET.**Европейската комисия предостави отговори на въпроси, зададени от българските власти:* От страна на Министерство на енергетиката във връзка с Насоките за опазване на околната среда и за енергетика[[4]](#footnote-4)[[5]](#footnote-5);
* От страна на Министерство на икономиката във връзка с интерпретацията на дефиницията за „предприятие в затруднено положение“, по смисъла на чл. 2, ал. 18 (а) от ОРГО[[6]](#footnote-6);
* От страна на Министерство на финансите във връзка с третирането на „земята“ като „нов актив“, по смисъла на чл. 14, ал. 6 и в контекста на чл. 2, ал. 29 от ОРГО[[7]](#footnote-7).

**Други новини от Европейския съюз, свързани с държавните помощи** **Семинари и обучения** * **На 23 септември в гр. Брюксел „Lexionn“ организира Конференция относно ролята на икономика при контрола на държавните помощи.[[8]](#footnote-8)**

Ще бъде обсъдена ролята на икономиката при контрола на държавните помощи, в светлината на модернизацията на режима. Ще бъдат представени допирните точки между държавните помощи и правото.* **На 28 и 29 септември в гр. Берлин „Европейската академия за данъци, икономика и право“ ще проведе Семинар за финансиране от ЕС за широколентова инфраструктура в програмния период 2014-2020 г**.[[9]](#footnote-9)
* **На 28 и 29 септември в гр. Шпайер, Германия, германският университет по административни науки ще проведе семинар по повод седмата годишна конференция по право по държавните помощи**.[[10]](#footnote-10)
* **На 22 и 23 октомври в гр.Загреб, Хърватия, Lexxion ще проведе Eвропейска конференция, посветена на държавните помощи и европейските структурни и инвестиционни фондове.[[11]](#footnote-11)**

**Други (от предходни периоди)*** **JASPERS е изготвил работен документ, имащ за цел да подпомогне неговите експерти при определяне на обхвата на проектите и приложимите критерии и методология, по отношение на законодателството по държавните помощи в областта на културата и опазването на културното наследство.**

В материала се прави преглед на решения на ЕК, свързани с оценка, в контекста на член 107 от Договора за функционирането на Европейския съюз, на мерки за културна инфраструктура и опазване на културното наследство, както и на условията, при които в случай, че е налице държавна помощ, същата би могла да се счита за съвместима[[12]](#footnote-12).* **Решение на Съда (трети състав) от 23.04.2009[[13]](#footnote-13) г. по Дело C-460/07, с предмет преюдициално запитване, отправено на основание член 234 ЕО от Verwaltungsgerichtshof (Австрия) с акт от 24 септември 2007 г., постъпил в Съда на 11 октомври 2007 г., в рамките на производство по дело Sandra Puffer срещу Unabhängiger Finanzsenat, Außenstelle Linz[[14]](#footnote-14):**

Преюдициалното запитване се отнася до тълкуването на член 17 от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа[[15]](#footnote-15) и неговата съвместимост с общия принцип на общностното право за равно третиране.Запитването е отправено в рамките на спор между г‑жа Puffer и Unabhängiger Finanzsenat, Außenstelle Linz[[16]](#footnote-16) във връзка с правото на приспадане на данък върху добавената стойност[[17]](#footnote-17), заплатен по получени доставки през 2002 г. и 2003 г. във връзка с разходи за строителството на сграда, която изцяло е включена в предприятието на г‑жа Puffer, но е използвана частично и за лични нужди.**Република България****Публикувани нови или изменени съществуващи нормативни актове в Република България във връзка с режима по държавните помощи**Няма нови публикувани нормативни актове за държавните помощи. **Публични консултации по проекти на актове в Република България във връзка с режима по държавните помощи**Няма проведени публични консултации за периода. **Одобрени мерки по ОРГО от Министерство на финансите** Няма нови одобрени мерки по ОРГО от Министерство на финансите.**Други новини от Република България, свързани с режима по държавните помощи** **Дирекция „Държавни помощи и реален сектор“, Министерство на финансите разработи документ Форма за ранен контакт с Министерство на финансите[[18]](#footnote-18).** Формата за ранен контакт представлява стандартизиран формуляр, който съдържа необходимата синтезирана информация за установяване дали една мярка представлява държавна помощ или не, както и за установяването на приложимия й режим, в случай, че е държавна помощ.Във връзка с изискванията на чл. 7 от Закона за държавните помощи (ЗДП), администраторите на помощ могат да използват Формата за ранен контакт, още на ранен етап от разработването на мерките, когато същите са под формата на „идеен проект“. По този начин ще се създаде сигурност за администратора – че е на „верен път“ при моделирането на мярката. Така ще бъдат избегнати грешките от изминалия програмен период, в края на проекта/мярката, да е необходимо да се променя изцяло дизайна на същите, защото не е съобразен с приложимия режим по държавните помощи.**Други (обучения)**В периода 27-28 август 2015 г. експерти от дирекция „Държавни помощи и реален сектор“ в Министерство на финансите  взеха участие в семинар на тема: „Държавни помощи и услуги от общ икономически интерес в областта на здравните грижи, социалните услуги и инфраструктурата“. Обучението се организира от Европейската академия за данъци, икономика и право и се финансира от ОП „Техническа помощ“ 2007-2013 г. **Предстоящи събития** На 23.09.2015 г. в гр. Брюксел, Белгия ще се проведе среща на Работната група по инфраструктура и държавни помощи (РГИДП) във връзка с прилагане на модернизацията в режима по държавните помощи. РГИДП е формат на РГ на ГД „Конкуренция“ (ГДК), Европейска комисия и на срещата ще участват представителите на ГДК, както и представители от останалите държави-членки.  | **По-важните акценти в Бюлетина:*****Европейската комисия предостави в интерпретацион-ната платформа за въпроси и отговори ECN-ET отговори на въпроси, зададени от компетентните българските власти, свързани с ОРГО и Насоките за опазване на околната среда и за енергетика.*****По-важните акценти в Бюлетина:****Дирекция „Държавни помощи и реален сектор“, Министерство на финансите разработи документ Форма за ранен контакт с Министерство на финансите.** |

1. **В този бюлетин се съдържа и информация, която е събрана въз основа на общодостъпни публикации в Интернет и обхваща държавните помощи без тези в земеделието, горското и рибното стопанство.**  [↑](#footnote-ref-1)
2. [**http://ec.europa.eu/competition/state\_aid/legislation/legislation.html**](http://ec.europa.eu/competition/state_aid/legislation/legislation.html) [↑](#footnote-ref-2)
3. [**http://stateaid.minfin.bg/bg/page/6**](http://stateaid.minfin.bg/bg/page/6) [↑](#footnote-ref-3)
4. Насоки относно държавната помощ за опазване на околната среда и за енергетика за периода 2014 — 2020 г. (ОВ, С 249 от 28.06.2014 г.); [↑](#footnote-ref-4)
5. <http://stateaid.minfin.bg/bg/page/472> [↑](#footnote-ref-5)
6. <http://stateaid.minfin.bg/bg/page/475> [↑](#footnote-ref-6)
7. <http://stateaid.minfin.bg/bg/page/476> [↑](#footnote-ref-7)
8. http://www.lexxion.de/de/verlagsprogramm-konferenzen/state-aid-law/conference-on-economics-of-state-aid-control-where-law-and-economics-meet.html [↑](#footnote-ref-8)
9. http://www.euroacad.eu/events/event/eu-financing-for-broadband-infrastructure-projects-2014-2020.html [↑](#footnote-ref-9)
10. http://www.uni-speyer.de/files/5.pdf [↑](#footnote-ref-10)
11. <http://www.lexxion.de/de/verlagsprogramm-konferenzen/state-aid-law/european-conference-state-aid-a-control-of-esi-funds.html> [↑](#footnote-ref-11)
12. <http://www.jaspersnetwork.org/download/attachments/4947978/State%20Aid%20Cultural_infrastructures_Guidelines.pdf?version=1&modificationDate=1366385068000&api=v2> [↑](#footnote-ref-12)
13. „Шеста директива ДДС — Член 17, параграфи 2 и 6 — Право на приспадане на данъка по получени доставки — Разходи за построяването на сграда, включена в предприятието на данъчнозадължено лице — Член 6, параграф 2 — Използване на част от сградата за лични нужди — Финансово предимство в сравнение с данъчно незадължените лица — Равно третиране — Държавна помощ на основание член 87 ЕО — Изключване на правото на приспадане“ [↑](#footnote-ref-13)
14. http://curia.europa.eu/juris/document/document.jsf?text=&docid=77992&pageIndex=0&doclang=BG&mode=lst&dir=&occ=first&part=1&cid=1022503 [↑](#footnote-ref-14)
15. ОВ L 145, стp. 1, наричана по-нататък „Шеста директива“ [↑](#footnote-ref-15)
16. данъчна администрация в гр. Линц, наричана по-нататък „Unabhängiger Finanzsenat“ [↑](#footnote-ref-16)
17. наричан по-нататък „ДДС“ [↑](#footnote-ref-17)
18. <http://stateaid.minfin.bg/bg/page/470> [↑](#footnote-ref-18)